รองนายกรัฐมนตรี เผยรอคณะกรรมการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) พิจารณามาตรการปิดสถานบันเทิงและเลื่อนวันหยุดสงกรานต์
ไวรัสโคโรนา 2019 (โควิด-19) พิจารณามาตรการปิดสถานบันเทิงและเลื่อนวันหยุดสงกรานต์ นายวิษณุ เครืองาม รองนายกรัฐมนตรี กล่าวถึงกรณีที่มีการเสนอให้ปิดสถานบันเทิง การเลื่อนวันหยุดช่วงสงกรานต์ออกไป และปิดพื้นที่บางจุดเพื่อป้องกันการแพร่ระบาดของโรคโควิด-19 ว่า วันนี้ 16 มีนาาคม 2563 ในที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) จะได้หารือกัน ซึ่งเรื่องนี้เป็นเรื่องที่กระทรวงสาธารณสุขจะเป็นผู้พิจารณาและเสนอ พร้อมกล่าวถึงการใช้กฎหมายบางฉบับเพิ่มเติมเพื่อเข้ามาควบคุมสถานการณ์การระบาดของโรคโควิด-19 ว่า พระราชบัญญัติความมั่นคงภายในราชอาณาจักร และพระราชกำหนดการบริหารราชการในสถานการณ์ฉุกเฉินไม่น่าจะนำมาใช้ได้เพราะเป็นคนละส่วนกัน ส่วนจะเป็นกฎหมายใดนั้นต้องพิจารณาในที่ประชุมอีกครั้ง